Daoust ha kredet he doa Anna, gwreg ar Vezvouet, mont betek penn he mennozh ? Soñjal a rae din koulskoude em boa tapet he dizaliañ. « N'houlan ket koll ac'hanout, am boa lavaret dezhi, na mont d'az kwelout d'an toull-bac'h » A-benn bremañ e tlee bezañ goulennataet gant kenvreudeur he gwaz. Ha marteze e teufent betek amañ ivez.  Met n'eo ket em ranndi, deuet da vezañ re vras ha re ger evidon, abaoe skampadenn ma gwreg, e kavjent peadra da beuriñ.